Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1388

1. A képzési cél Olyan, környezetvédelmi szemléletmóddal és a szak elvégzése során szerzett speciális ismeretekkel rendelkező szakmérnökök képzése, akik az egyetemi, illetve főiskolai képzésük keretében szerzett ismereteik birtokában képesek a kutató-, illetve az atomerőművi reaktorok fizikai, hőtechnikai, termohidraulikai, technikai, technológiai felhasználási és üzemeltetési feladatainak korszerű megoldására, alkotó módon képesek részt venni a kutató- és erőművi reaktorok fizikai számításaiban, tervezésében, a reaktorokkal kapcsolatos sugárvédelmi számításokban, a reaktorok üzemeltetésében és karbantartásában. E célok eléréséhez a hallgatók az elméleti képzésen túl jelentős gyakorlati készséget szerezhetnek a korszerű eszközökkel végrehajtott nagyszámú laboratóriumi mérés során.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes